Real Madrid barra miċ-Champions League? Il-parteċipazzjoni ta' Real Madrid fiċ-Champions League ta' dan l-istaġun hija fil-periklu b'rapporti li l-UEFA trid tkeċċihom mill-kompetizzjoni wara r-rwol tagħhom fil-European Super League. It-13-il draba rebbieħa ta' din il-kompetizzjoni qed jiffaċċjaw ukoll il-possibiltá li jiġu pprojbiti mill-kompetizzjoni tal-istaġun li ġej ukoll. Id-diriġenti tal-UEFA jridu wkoll li jiġri l-istess lil Juventus b'deċiżjoni dwar id-destin ta' dawn iż-żewġ clubs hija mistennija nhar il-Ġimgħa. Jekk dan iseħħ, wieħed jista' jqisu bħala terremto fix-xena tal-football mondjali meta wieħed iqis li dawn huma fost l-elite tal-football Ewropew. Din il-pożizzjoni tasal wara li l-president ta' Real Madrid Florentino Perez u dak ta' Juventus Andrea Agnelli kienu l-'mexxejja u l-katalisti tal-proġett tas-Super League'. Il-UEFA għandha s-setgħa li timponi din il-projbizzjoni iżda hemm qasma rrappurtata fost il-kapijiet tal-bordijiet dwar x'għandhom jagħmlu. Xi eżekuttivi qed ifittxu djalogu kostanti ma' Real Madrid u Juventus u jisnabu miftuħa li jaħfrulhom għall-offiżi meqjusa bħala gravi tagħhom. Waqt li kien qed jitkellem nhar l-Erbgħa, il-president tal-UEFA Aleksander Ceferin żvela li hemm 'possibbiltà żgħira' li s-semi-finali taċ-Champions League bejn Real Madrid u Chelsea tista' ma tkunx qed tintlagħab bħala kastig għar-rwol tagħhom fis-Super League. Dan hekk kif kemm Real Madrid kif ukoll Chelsea kienu t-tnejn parti mit-12-il club Ewropew li ħabbru l-intenzjoni tagħhom li jiffurmaw kompetizzjoni ġdid bejniethom. Madankollu, protesti qawwija minn partitarji, players, managers u esperti wasslu għall-kollass tal-idea u l-fundatur tagħha, Agnelli, ammetta li l-proġett kien sfaxxa fix-xejn nhar l-Erbgħa wara li s-sitt clubs tal-Kampjonat Premier irtiraw mill-kompetizzjoni. L-attenzjoni issa daret lejn liema kastig it-12-il club, li kienu jinkludu s-'Sitt Clubs il-Kbar' tal-Premier League fl-Ingilterra, tliet clubs minn Spanja u tlieta mill-Italja, kellhom jaffaċċjaw għar-rwol tagħhom fl-iskema.